 Ẹwa jẹ ounjẹ aayo fun ọpọlopọ ni Naijiria Onimọ nipa ounjẹ jijẹ, Oluwatobi Oyedeji ninu ọrọ to ba BBC News Yoruba sọ, sọ pe ounjẹ ti a ko ti i ṣe to ba ni kokoro ninu tumọ si pe ounjẹ ti wọn ko fi kẹmika kankan gbin ni. O ṣalaye pe lilo kẹmika bi oogun ẹfọn tabi sniper maa n ba ẹya ara jẹ diẹdiẹ ni tabi ko pa eniyan loju ẹsẹ. Ẹ gbọ ọ ni ẹkunrẹrẹ. Lílo òógùn apakòkòrò fún oúnjẹ léwu Ṣaaju ni ajọ to n mojuto ipese ounjẹ ati oogun lilo ni Naijiria, NAFDAC, kilọ fun awọn ọmọ Naijiria lati yago fun awọn ounjẹ ti wọn ba fi kẹmika sniper ṣe lọjọ. Kẹmika naa, Dichlorvos dimethyl phosphate, ti gbogbo eniyan mọ si sniper jẹ gbaju-gbaja kẹmika ti ajọ NAFDAC fọwọ si lati maa fi pa kokoro bi ẹfọn. Laipẹ yii ni iroyin kan jade sita pe awọn kan n lo kẹmika naa lati fi ṣe ounjẹ wọn lọjọ, ko ma ba a bajẹ, ṣugbọn ajọ NAFDAC ti sọ pe o lewu fun ilera ara. Daniel Ekugo, to jẹ ọga agba fun ileeṣẹ to n daabo bo ẹtọ awọn onraja, fi idi rẹ mulẹ pe lootọ ni awọn oniṣowo kan n lo sniper lati fi tọju ẹwa ti wọn n ta, ati lati fi pa awọn kokoro ro n sapamọ sinu ẹwa. Ekuko ni oun ko gbagbọ pe awọn ksn le ma a hu iwa buruku bẹ. Eyi lo wa mu ki ọga agba ajọ NAFDAC, Ọjọgbọn Christiana Mojisọla Adeyẹye, gba awọn ọmọ Naijiria ni imọran pe ki wọn ma ṣe ra tabi jẹ ounjẹ ti wọn fi sniper tabi kẹmika oloro mi i pa. Ati pe, o ṣe pataki lati fọ ounjẹ wọn daada ki wọn o to se e nitori pe jijẹ ounjẹ ti sniper wa lara rẹ le fa oju fifọ, gìrì, eebi, ìgbẹ gbuuru, to fi mọ jẹjẹrẹ tabi ko tilẹ pa ẹni naa. O gba awọn eeyan niyanju lati ri wi pe wọn fi omi ṣan ẹwa wọn daada ki wọn to daa si ori ina Irufẹ iṣẹlẹ aṣilo oogun apakokoro o jẹ tuntun Ọmọ mẹta láti inú ìyá kan náà kan gbẹmì mì nítorí òògùn apakòkòrò tí wọn fà símú. A gbọ pe awon òbí wọn ní wọn fin òògún náà silẹ, lati fi pa kòkòrò ẹfọn ninu ile wọn. Awon ìbejì to jẹ obinrin, ti wọn jẹ ọmọ oṣù mẹsàn àti ẹgbọn wọn, to jẹ ọmọ ọdún méjì, pàdánù ẹmí wọn ní ilé ìwòsan ologun to wa ni ìlú Accra, ní orílẹ-èdè Ghana ni kété ti wọn gbé wọn dé ibè. Ìròyìn ta gbọ ni pe, Iya wọn fin ogún oloro náà silẹ, lati dẹkùn bi ááyán ṣe n daamu wọn. Ewu tó rọ mọ lilo oogun apakokoro Níwọn ìgbà tí kò sí ibi tí ìṣe kò sí, ọpọ ènìyàn ló máa ń lo òògùn apakòkòrò ní órílẹ-èdè Nàìjíríà bákán náà, èyí ló mú kí BBC Yorùbá ṣe ìwádìí àwọn ewu tí àwọn ènìyàn ti bá pàdé nínú lílo òògùn apakòkòrò. Ẹ gbọ ohun tí wọn sọ. Àwọn ènìyàn sọ àwọn ewu tí wọn pàdé nínú lílo òògùn ẹfọn Dókítà Yemisi Adeyeye ní ọpọ ènìyàn ló màa lo òògùn apakòkòrò fún ẹfọn, aáyán àti ìdun, sùgbọn kàkà kó jẹ ohun ààbò, ìpalára ni ó jẹ fún elòmíràn. Ó wá gba àwọn ènìyàn ní ìmọràn pé, ó ṣe pàtàkì láti yẹ agolo òògùn apakòkòrò wò, kí a sì tèlé ìlànà tó yẹ kí a tó lòó Dókítà Yemisi Adeyeye sàlàyá lórí àwọn ìpalára tó wà nínú òògùn apakòkòrò Bi iwọ tabi mọlẹbi rẹ ba fẹran ẹwa ni jijẹ, tete yaa tẹti si ikede pataki yi. : NAFDAC: Fifi òògùn apakòkòrò Sniper sinu ẹwà leè jásí ewu 